Case ID: 1155093
Sentence 10: Azərbaycan Respublikasının İnzibati-Prosessual Məcəlləsinin 47-ci maddəsinə uyğun qaydada verilmiş məhkəmə sərəncamı ilə bağlı cavabdeh iddiaya dair etirazını bildirərək göstərmişdir ki, 30.12.1997-ci il tarixli Azərbaycan Respublikasının Qanunu ilə təsdiq edilmiş “Azərbaycan Respublikasında daimi yaşayan vətəndaşlığı olmayan şəxslərin xüsusi sənədləri haqqında“ əsasnamənin 2-ci bəndinə əsasən Daxili İşlər Nazirliyi tərəfindən Azərbaycan Respublikasının hüdudlarında istifadə edilməsi üçün 16 yaşına çatdıqdan sonra vətəndaşlığı olmayan şəxsə verilən şəxsiyyət vəsiqəsi yalnız 1992-ci ilin yanvarın 1-dək Azərbaycan Respublikasında daimi yaşamaq üçün icazə almış vətəndaşlığı olmayan şəxslərə və onların “Azərbaycan Respublikasının vətəndaşlığı haqqında” Azərbaycan Respublikasının Qanunu qüvvəyə minənədək doğulmuş uşaqlara verilir.İddiaçı 2011-ci ildə Azərbaycan Respublikasına gəldiyindən və gəldiyi vaxt Gürcüstan vətəndaşı olduğundan vətəndaşlığı olmayan şəxsin Azərbaycan Respublikasının hüdudlarında istifadə edilməsi üçün şəxsiyyət vəsiqəsi və Azərbaycan Respublikasının hüdudlarından kənara getməsi üçün şəxsiyyət vəsiqəsi 1992-ci il yanvarın 1-dək Azərbaycan Respublikasında daimi yaşamaq üçün icazə almış vətəndaşlığı olmayan şəxslərə verildiyindən İddiaçı həmin sənədlər verilə bilməzdi.Həmçinin, İddiaçı 2011-ci ildə Azərbaycan Respublikasına gələrkən qeyd olunan sənədlərin verilməsi barədə Baş Pasport, Qeydiyyat və Miqrasiya İdarəsinə müraciət etməmişdir.